Evel ma cheller lenn war pennadoù-kinnig al levr el lechiennoù-gwerzh, neo ket ul levr lennegezh er ster ma cheller gortoz. Emañ Paol Kalvez o kontañ e vuhez, ha eñ erru tro 80 vloaz, da vMalo Bouëssel du Bourg. Un diviz eo kentoch eget ur skrid.  Bet em eus ar santimant koulskoude ne oa ket ponner bezañs an aterser, a-boan ma vez santet e gwirionez. Ur wezh lañset ar chonter, neus harz ebet  de deod evit doare ! Ha gwell a se.  Lonket m eus an eñvorennoù-se en un tenn (pe zaou, ul levr hir eo !) ha gant kalz a blijadur.  Kalz e teu eus personelezh Paol Kalvez, a zizoloer e-pad al lennadenn. Diskouez a ra bezañ kempouez, start en e soñjoù -nint ket va re alies, met neus forzh !-. Plijus eo dre ma ne bleg ket, ne heul netra nemet e hent ha nen deus ket cheñchet kalz abaoe e yaouankiz.  Tro m eus bet da vouschoarzhin alies dirak mennozhiooù zo, diwar-benn ar merched da  skouer, pe oad an dimeziñ… Ezteurel a ra anezho gant kement a gred ma ne lazh ket an interest a zo och heuliañ ar vuhez pinvidik-se, er chontrol.  Desket m eus ur bern traoù diwar-benn an Emsav, KEAV, Skol an Emsav, Saded. Anvioù-bihan an dud oberiant heuliet gant pennlizherenn o anv-familh zo trawalch do anavezout, ha da gompren gwelloch danvez an ereoù a oa etrezo : gwallgentelius al levr war ar poent-se.  Chomet on war va naon evit pezh a sell ouzh darempredoù Paol Kalvez gant Arch Lanza del  Vasto, em eus anavezet mat em yaouankiz : ne ra nemet menegiñ an dra-se, siwazh.  Kompren a ran mat ne cheller ket kontañ dre ar munut 80 vloaz buhez dindan 200 pajenn bennak koulskoude. Mont a ra buanoch evit pezh a sell ouzh fin e vuhez eget ouzh ar penn kentañ : un tech naturel, pa goshaer, a lavarer…  Ul levr talvoudus eo, dam soñj. Aes da lenn, en ur brezhoneg uhel hep bezañ kimiek -lavarout a ra Paol kalvez e-unan e implij brezhoneg e dadoù kentoch eget unan re arnevez, daoust ma oa  oberiant e SADED -.  E-keñver eñvorennoù tud all e kavan dedennus al levr-mañ dre ma vez santet int reoù un den speredek, boaz da brederiañ. Neus forzh da belech e vije kaset gant e brederiadennoù, cheñch a ra eus an eñvorennoù niverus o kontañ ar vuhez war ar maez e Breizh-Izel e 19… nouzon ket petra ; kalz pelloch ez a an traoù gant Paol Kalvez.